aristoteles-et-corpus-aristotelicum.metaphysica 5.6
ἓν λέγεται τὸ μὲν κατὰ συμβεβηκὸς τὸ δὲ καθʼ αὑτό , κατὰ συμβεβηκὸς μὲν οἷον Κορίσκος καὶ τὸ μουσικόν , καὶ Κορίσκος μουσικός ( ταὐτὸ γὰρ εἰπεῖν Κορίσκος καὶ τὸ μουσικόν , καὶ Κορίσκος μουσικός ) , καὶ τὸ μουσικὸν καὶ τὸ δίκαιον , καὶ μουσικὸς Κορίσκος καὶ δίκαιος Κορίσκος · πάντα γὰρ ταῦτα ἓν λέγεται κατὰ συμβεβηκός , τὸ μὲν δίκαιον καὶ τὸ μουσικὸν ὅτι μιᾷ οὐσίᾳ συμβέβηκεν , τὸ δὲ μουσικὸν καὶ Κορίσκος ὅτι θάτερον θατέρῳ συμβέβηκεν · ὁμοίως δὲ τρόπον τινὰ καὶ ὁ μουσικὸς Κορίσκος τῷ Κορίσκῳ ἓν ὅτι θάτερον τῶν μορίων θατέρῳ συμβέβηκε τῶν ἐν τῷ λόγῳ , οἷον τὸ μουσικὸν τῷ Κορίσκῳ · καὶ ὁ μουσικὸς Κορίσκος δικαίῳ Κορίσκῳ ὅτι ἑκατέρου μέρος τῷ αὐτῷ ἑνὶ συμβέβηκεν ἕν . ὡσαύτως δὲ κἂν ἐπὶ γένους κἂν ἐπὶ τῶν καθόλου τινὸς ὀνομάτων λέγηται τὸ συμβεβηκός , οἷον ὅτι ἄνθρωπος τὸ αὐτὸ καὶ μουσικὸς ἄνθρωπος · ἢ γὰρ ὅτι τῷ ἀνθρώπῳ μιᾷ οὔσῃ οὐσίᾳ συμβέβηκε τὸ μουσικόν , ἢ ὅτι ἄμφω τῶν καθʼ ἕκαστόν τινι συμβέβηκεν , οἷον Κορίσκῳ . πλὴν οὐ τὸν αὐτὸν τρόπον ἄμφω ὑπάρχει , ἀλλὰ τὸ μὲν ἴσως ὡς γένος καὶ ἐν τῇ οὐσίᾳ τὸ δὲ ὡς ἕξις ἢ πάθος τῆς οὐσίας.—ὅσα μὲν οὖν κατὰ συμβεβηκὸς λέγεται ἕν , τοῦτον τὸν τρόπον λέγεται · τῶν δὲ καθʼ ἑαυτὰ ἓν λεγομένων τὰ μὲν λέγεται τῷ συνεχῆ εἶναι , οἷον φάκελος δεσμῷ καὶ ξύλα κόλλῃ · καὶ γραμμή , κἂν κεκαμμένη ᾖ , συνεχὴς δέ , μία λέγεται , ὥσπερ καὶ τῶν μερῶν ἕκαστον , οἷον σκέλος καὶ βραχίων . αὐτῶν δὲ τούτων μᾶλλον ἓν τὰ φύσει συνεχῆ ἢ τέχνῃ . συνεχὲς δὲ λέγεται οὗ κίνησις μία καθʼ αὑτὸ καὶ μὴ οἷόν τε ἄλλως · μία δʼ οὗ ἀδιαίρετος , ἀδιαίρετος δὲ κατὰ χρόνον . καθʼ αὑτὰ δὲ συνεχῆ ὅσα μὴ ἁφῇ ἕν · εἰ γὰρ θείης ἁπτόμενα ἀλλήλων ξύλα , οὐ φήσεις ταῦτα εἶναι ἓν οὔτε ξύλον οὔτε σῶμα οὔτʼ ἄλλο συνεχὲς οὐδέν . τά τε δὴ ὅλως συνεχῆ ἓν λέγεται κἂν ἔχῃ κάμψιν , καὶ ἔτι μᾶλλον τὰ μὴ ἔχοντα κάμψιν , οἷον κνήμη ἢ μηρὸς σκέλους , ὅτι ἐνδέχεται μὴ μίαν εἶναι τὴν κίνησιν τοῦ σκέλους . καὶ ἡ εὐθεῖα τῆς κεκαμμένης μᾶλλον ἕν · τὴν δὲ κεκαμμένην καὶ ἔχουσαν γωνίαν καὶ μίαν καὶ οὐ μίαν λέγομεν , ὅτι ἐνδέχεται καὶ μὴ ἅμα τὴν κίνησιν αὐτῆς εἶναι καὶ ἅμα · τῆς δʼ εὐθείας ἀεὶ ἅμα , καὶ οὐδὲν μόριον ἔχον μέγεθος τὸ μὲν ἠρεμεῖ τὸ δὲ κινεῖται , ὥσπερ τῆς κεκαμμένης . ἔτι ἄλλον τρόπον ἓν λέγεται τῷ τὸ ὑποκείμενον τῷ εἴδει εἶναι ἀδιάφορον · ἀδιάφορον δʼ ὧν ἀδιαίρετον τὸ εἶδος κατὰ τὴν αἴσθησιν · τὸ δʼ ὑποκείμενον ἢ τὸ πρῶτον ἢ τὸ τελευταῖον πρὸς τὸ τέλος · καὶ γὰρ οἶνος εἷς λέγεται καὶ ὕδωρ ἕν , ᾗ ἀδιαίρετον κατὰ τὸ εἶδος , καὶ οἱ χυμοὶ πάντες λέγονται ἕν ( οἷον ἔλαιον οἶνος ) καὶ τὰ τηκτά , ὅτι πάντων τὸ ἔσχατον ὑποκείμενον τὸ αὐτό · ὕδωρ γὰρ ἢ ἀὴρ πάντα ταῦτα . λέγεται δʼ ἓν καὶ ὧν τὸ γένος ἓν διαφέρον ταῖς ἀντικειμέναις διαφοραῖς—καὶ ταῦτα λέγεται πάντα ἓν ὅτι τὸ γένος ἓν τὸ ὑποκείμενον ταῖς διαφοραῖς ( οἷον ἵππος ἄνθρωπος κύων ἕν τι ὅτι πάντα ζῷα ) , καὶ τρόπον δὴ παραπλήσιον ὥσπερ ἡ ὕλη μία . ταῦτα δὲ ὁτὲ μὲν οὕτως ἓν λέγεται , ὁτὲ δὲ τὸ ἄνω γένος ταὐτὸν λέγεται — ἂν ᾖ τελευταῖα τοῦ γένους εἴδη—τὸ ἀνωτέρω τούτων , οἷον τὸ ἰσοσκελὲς καὶ τὸ ἰσόπλευρον ταὐτὸ καὶ ἓν σχῆμα ὅτι ἄμφω τρίγωνα · τρίγωνα δʼ οὐ ταὐτά . ἔτι δὲ ἓν λέγεται ὅσων ὁ λόγος ὁ τὸ τί ἦν εἶναι λέγων ἀδιαίρετος πρὸς ἄλλον τὸν δηλοῦντα τὸ πρᾶγμα ( αὐτὸς γὰρ καθʼ αὑτὸν πᾶς λόγος διαιρετός ) . οὕτω γὰρ καὶ τὸ ηὐξημένον καὶ φθῖνον ἕν ἐστιν , ὅτι ὁ λόγος εἷς , ὥσπερ ἐπὶ τῶν ἐπιπέδων ὁ τοῦ εἴδους . ὅλως δὲ ὧν ἡ νόησις ἀδιαίρετος ἡ νοοῦσα τὸ τί ἦν εἶναι , καὶ μὴ δύναται χωρίσαι μήτε χρόνῳ μήτε τόπῳ μήτε λόγῳ , μάλιστα ταῦτα ἕν , καὶ τούτων ὅσα οὐσίαι · καθόλου γὰρ ὅσα μὴ ἔχει διαίρεσιν , ᾗ μὴ ἔχει , ταύτῃ ἓν λέγεται , οἷον εἰ ᾗ ἄνθρωπος μὴ ἔχει διαίρεσιν , εἷς ἄνθρωπος , εἰ δʼ ᾗ ζῷον , ἓν ζῷον , εἰ δὲ ᾗ μέγεθος , ἓν μέγεθος . τὰ μὲν οὖν πλεῖστα ἓν λέγεται τῷ ἕτερόν τι ἢ ποιεῖν ἢ ἔχειν ἢ πάσχειν ἢ πρός τι εἶναι ἕν , τὰ δὲ πρώτως λεγόμενα ἓν ὧν ἡ οὐσία μία , μία δὲ ἢ συνεχείᾳ ἢ εἴδει ἢ λόγῳ · καὶ γὰρ ἀριθμοῦμεν ὡς πλείω ἢ τὰ μὴ συνεχῆ ἢ ὧν μὴ ἓν τὸ εἶδος ἢ ὧν ὁ λόγος μὴ εἷς . ἔτι δʼ ἔστι μὲν ὡς ὁτιοῦν ἕν φαμεν εἶναι ἂν ᾖ ποσὸν καὶ συνεχές , ἔστι δʼ ὡς οὔ , ἂν μή τι ὅλον ᾖ , τοῦτο δὲ ἂν μὴ τὸ εἶδος ἔχῃ ἕν · οἷον οὐκ ἂν φαῖμεν ὁμοίως ἓν ἰδόντες ὁπωσοῦν τὰ μέρη συγκείμενα τοῦ ὑποδήματος , ἐὰν μὴ διὰ τὴν συνέχειαν , ἀλλʼ ἐὰν οὕτως ὥστε ὑπόδημα εἶναι καὶ εἶδός τι ἔχειν ἤδη ἕν · διὸ καὶ ἡ τοῦ κύκλου μάλιστα μία τῶν γραμμῶν , ὅτι ὅλη καὶ τέλειός ἐστιν.—τὸ δὲ ἑνὶ εἶναι ἀρχῇ τινί ἐστιν ἀριθμοῦ εἶναι · τὸ γὰρ πρῶτον μέτρον ἀρχή , ᾧ γὰρ πρώτῳ γνωρίζομεν , τοῦτο πρῶτον μέτρον ἑκάστου γένους · ἀρχὴ οὖν τοῦ γνωστοῦ περὶ ἕκαστον τὸ ἕν . οὐ ταὐτὸ δὲ ἐν πᾶσι τοῖς γένεσι τὸ ἕν . ἔνθα μὲν γὰρ δίεσις ἔνθα δὲ τὸ φωνῆεν ἢ ἄφωνον · βάρους δὲ ἕτερον καὶ κινήσεως ἄλλο . πανταχοῦ δὲ τὸ ἓν ἢ τῷ ποσῷ ἢ τῷ εἴδει ἀδιαίρετον . τὸ μὲν οὖν κατὰ τὸ ποσὸν ἀδιαίρετον , τὸ μὲν πάντῃ καὶ ἄθετον λέγεται μονάς , τὸ δὲ πάντῃ καὶ θέσιν ἔχον στιγμή , τὸ δὲ μοναχῇ γραμμή , τὸ δὲ διχῇ ἐπίπεδον , τὸ δὲ πάντῃ καὶ τριχῇ διαιρετὸν κατὰ τὸ ποσὸν σῶμα · καὶ ἀντιστρέψαντι δὴ τὸ μὲν διχῇ διαιρετὸν ἐπίπεδον , τὸ δὲ μοναχῇ γραμμή , τὸ δὲ μηδαμῇ διαιρετὸν κατὰ τὸ ποσὸν στιγμὴ καὶ μονάς , ἡ μὲν ἄθετος μονὰς ἡ δὲ θετὸς στιγμή . ἔτι δὲ τὰ μὲν κατʼ ἀριθμόν ἐστιν ἕν , τὰ δὲ κατʼ εἶδος , τὰ δὲ κατὰ γένος , τὰ δὲ κατʼ ἀναλογίαν , ἀριθμῷ μὲν ὧν ἡ ὕλη μία , εἴδει δʼ ὧν ὁ λόγος εἷς , γένει δʼ ὧν τὸ αὐτὸ σχῆμα τῆς κατηγορίας , κατʼ ἀναλογίαν δὲ ὅσα ἔχει ὡς ἄλλο πρὸς ἄλλο . ἀεὶ δὲ τὰ ὕστερα τοῖς ἔμπροσθεν ἀκολουθεῖ , οἷον ὅσα ἀριθμῷ καὶ εἴδει ἕν , ὅσα δʼ εἴδει οὐ πάντα ἀριθμῷ · ἀλλὰ γένει πάντα ἓν ὅσαπερ καὶ εἴδει , ὅσα δὲ γένει οὐ πάντα εἴδει ἀλλʼ ἀναλογίᾳ · ὅσα δὲ ἀνολογίᾳ οὐ πάντα γένει . φανερὸν δὲ καὶ ὅτι τὰ πολλὰ ἀντικειμένως λεχθήσεται τῷ ἑνί · τὰ μὲν γὰρ τῷ μὴ συνεχῆ εἶναι , τὰ δὲ τῷ διαιρετὴν ἔχειν τὴν ὕλην κατὰ τὸ εἶδος , ἢ τὴν πρώτην ἢ τὴν τελευταίαν , τὰ δὲ τῷ τοὺς λόγους πλείους τοὺς τί ἦν εἶναι λέγοντας .
Lemmas: εἷς λέγω ὁ μέν κατά συμβαίνω ὁ δέ κατά ἑαυτοῦ , κατά συμβαίνω μέν οἷος Κορίσκος καί ὁ μουσικός , καί Κορίσκος μουσικός ( αὐτός γάρ λέγω Κορίσκος καί ὁ μουσικός , καί Κορίσκος μουσικός ) , καί ὁ μουσικός καί ὁ δίκαιος , καί μουσικός Κορίσκος καί δίκαιος Κορίσκος · πᾶς γάρ οὗτος εἷς λέγω κατά συμβαίνω , ὁ μέν δίκαιος καί ὁ μουσικός ὅτι εἷς οὐσία συμβαίνω , ὁ δέ μουσικός καί Κορίσκος ὅτι ἕτερος ἕτερος συμβαίνω · ὅμοιος δέ τρόπος τις καί ὁ μουσικός Κορίσκος ὁ Κορίσκος εἷς ὅτι ἕτερος ὁ μόριον ἕτερος συμβαίνω ὁ ἐν ὁ λόγος , οἷος ὁ μουσικός ὁ Κορίσκος · καί ὁ μουσικός Κορίσκος δίκαιος Κορίσκος ὅτι ἑκάτερος μέρος ὁ αὐτός εἷς συμβαίνω εἷς . ὡσαύτως δέ ἐάν ἐπί γένος ἐάν ἐπί ὁ καθόλου τις ὄνομα λέγω ὁ συμβαίνω , οἷος ὅτι ἄνθρωπος ὁ αὐτός καί μουσικός ἄνθρωπος · ἤ γάρ ὅτι ὁ ἄνθρωπος εἷς εἰμί οὐσία συμβαίνω ὁ μουσικός , ἤ ὅτι ἄμφω ὁ κατά ἕκαστος τις συμβαίνω , οἷος Κορίσκος . πλήν οὐ ὁ αὐτός τρόπος ἄμφω ὑπάρχω , ἀλλά ὁ μέν ἴσως ὡς γένος καί ἐν ὁ οὐσία ὁ δέ ὡς ἕξις ἤ πάθος ὁ οὐσία μέν οὖν κατά συμβαίνω λέγω εἷς , οὗτος ὁ τρόπος λέγω · ὁ δέ κατά ἑαυτοῦ εἷς λέγω ὁ μέν λέγω ὁ συνεχής εἰμί , οἷος φάκελος δεσμός καί ξύλον κόλλα · καί γραμμή , ἐάν κάπτω εἰμί , συνεχής δέ , εἷς λέγω , ὥσπερ καί ὁ μέρος ἕκαστος , οἷος σκέλος καί βραχίων . αὐτός δέ οὗτος μάλα εἷς ὁ φύσις συνεχής ἤ τέχνη . συνεχής δέ λέγω ὅς κίνησις εἷς κατά ἑαυτοῦ καί μή οἷος τε ἄλλος · εἷς δέ ὅς ἀδιαίρετος , ἀδιαίρετος δέ κατά χρόνος . κατά ἑαυτοῦ δέ συνεχής ὅσος μή ἁφή εἷς · εἰ γάρ τίθημι ἅπτω ἀλλήλων ξύλον , οὐ φημί οὗτος εἰμί εἷς οὔτε ξύλον οὔτε σῶμα οὔτε ἄλλος συνεχής οὐδείς . ὁ τε δή ὅλος συνεχής εἷς λέγω ἐάν ἔχω κάμψις , καί ἔτι μάλα ὁ μή ἔχω κάμψις , οἷος κνήμη ἤ μηρός σκέλος , ὅτι ἐνδέχομαι μή εἷς εἰμί ὁ κίνησις ὁ σκέλος . καί ὁ εὐθύς ὁ κάπτω μάλα εἷς · ὁ δέ κάπτω καί ἔχω γωνία καί εἷς καί οὐ εἷς λέγω , ὅτι ἐνδέχομαι καί μή ἅμα ὁ κίνησις αὐτός εἰμί καί ἅμα · ὁ δέ εὐθεῖα ἀεί ἅμα , καί οὐδείς μόριον ἔχω μέγεθος ὁ μέν ἠρεμέω ὁ δέ κινέω , ὥσπερ ὁ κάπτω . ἔτι ἄλλος τρόπος εἷς λέγω ὁ ὁ ὑπόκειμαι ὁ εἶδος εἰμί ἀδιάφορος · ἀδιάφορος δέ ὅς ἀδιαίρετος ὁ εἶδος κατά ὁ αἴσθησις · ὁ δέ ὑπόκειμαι ἤ ὁ πρῶτος ἤ ὁ τελευταῖος πρός ὁ τέλος · καί γάρ οἶνος εἷς λέγω καί ὕδωρ εἷς , ᾗ ἀδιαίρετος κατά ὁ εἶδος , καί ὁ χυμός πᾶς λέγω εἷς ( οἷος ἔλαιον οἶνος ) καί ὁ τηκτός , ὅτι πᾶς ὁ ἔσχατος ὑπόκειμαι ὁ αὐτός · ὕδωρ γάρ ἤ ἀήρ πᾶς οὗτος . λέγω δέ εἷς καί ὅς ὁ γένος εἷς διαφέρω ὁ ἀντίκειμαι διαφοραῖς—καὶ οὗτος λέγω πᾶς εἷς ὅτι ὁ γένος εἷς ὁ ὑπόκειμαι ὁ διαφορά ( οἷος ἵππος ἄνθρωπος κύων εἷς τις ὅτι πᾶς ζῷον ) , καί τρόπος δή παραπλήσιος ὥσπερ ὁ ὕλη εἷς . οὗτος δέ ὅτε μέν οὕτως εἷς λέγω , ὅτε δέ ὁ ἄνω γένος αὐτός λέγω — ἐάν εἰμί τελευταῖος ὁ γένος ὁράω ἀνώτερος οὗτος , οἷος ὁ ἰσοσκελής καί ὁ ἰσόπλευρος αὐτός καί εἷς σχῆμα ὅτι ἄμφω τρίγωνος · τρίγωνος δέ οὐ αὐτός . ἔτι δέ εἷς λέγω ὅσος ὁ λόγος ὁ ὁ τίς εἰμί εἰμί λέγω ἀδιαίρετος πρός ἄλλος ὁ δηλόω ὁ πρᾶγμα ( αὐτός γάρ κατά ἑαυτοῦ πᾶς λόγος διαιρετός ) . οὕτως γάρ καί ὁ αὐξάνω καί φθίω εἷς εἰμί , ὅτι ὁ λόγος εἷς , ὥσπερ ἐπί ὁ ἐπίπεδος ὁ ὁ εἶδος . ὅλος δέ ὅς ὁ νόησις ἀδιαίρετος ὁ νοέω ὁ τίς εἰμί εἰμί , καί μή δύναμαι χωρίζω μήτε χρόνος μήτε τόπος μήτε λόγος , μάλα οὗτος εἷς , καί οὗτος ὅσος οὐσία · καθόλου γάρ ὅσος μή ἔχω διαίρεσις , ᾗ μή ἔχω , ταύτῃ εἷς λέγω , οἷος εἰ ᾗ ἄνθρωπος μή ἔχω διαίρεσις , εἷς ἄνθρωπος , εἰ δέ ᾗ ζῷον , εἷς ζῷον , εἰ δέ ᾗ μέγεθος , εἷς μέγεθος . ὁ μέν οὖν πολύς εἷς λέγω ὁ ἕτερος τις ἤ ποιέω ἤ ἔχω ἤ πάσχω ἤ πρός τις εἰμί εἷς , ὁ δέ πρῶτος λέγω εἷς ὅς ὁ οὐσία εἷς , εἷς δέ ἤ συνέχεια ἤ εἶδος ἤ λόγος · καί γάρ ἀριθμέω ὡς πολύς ἤ ὁ μή συνεχής ἤ ὅς μή εἷς ὁ εἶδος ἤ ὅς ὁ λόγος μή εἷς . ἔτι δέ εἰμί μέν ὡς ὁστισοῦν εἷς φημί εἰμί ἐάν εἰμί ποσός καί συνεχής , εἰμί δέ ὡς οὐ , ἐάν μή τις ὅλος εἰμί , οὗτος δέ ἐάν μή ὁ εἶδος ἔχω εἷς · οἷος οὐ ἄν φημί ὅμοιος εἷς ὁράω ὁπωσοῦν ὁ μέρος σύγκειμαι ὁ ὑπόδημα , ἐάν μή διά ὁ συνέχεια , ἀλλά ἐάν οὕτως ὥστε ὑπόδημα εἰμί καί εἶδος τις ἔχω ἤδη εἷς · διό καί ὁ ὁ κύκλος μάλα εἷς ὁ γραμμή , ὅτι ὅλος καί τέλειος ἐστιν.—τὸ δέ εἷς εἰμί ἀρχή τις εἰμί ἀριθμός εἰμί · ὁ γάρ πρῶτος μέτρον ἀρχή , ὅς γάρ πρῶτος γνωρίζω , οὗτος πρῶτος μέτρον ἕκαστος γένος · ἀρχή οὖν ὁ γνωστός περί ἕκαστος ὁ εἷς . οὐ αὐτός δέ ἐν πᾶς ὁ γένος ὁ εἷς . ἔνθα μέν γάρ δίεσις ἔνθα δέ ὁ φωνήεις ἤ ἄφωνος · βάρος δέ ἕτερος καί κίνησις ἄλλος . πανταχοῦ δέ ὁ εἷς ἤ ὁ πός ἤ ὁ εἶδος ἀδιαίρετος . ὁ μέν οὖν κατά ὁ ποσός ἀδιαίρετος , ὁ μέν πάντῃ καί ἄθετος λέγω μονή , ὁ δέ πάντῃ καί θέσις ἔχω στιγμή , ὁ δέ μοναχός γραμμή , ὁ δέ διχή ἐπίπεδος , ὁ δέ πάντῃ καί τριχῆ διαιρετός κατά ὁ ποσός σῶμα · καί ἀντιστρέφω δή ὁ μέν διχή διαιρετός ἐπίπεδος , ὁ δέ μοναχός γραμμή , ὁ δέ μηδαμῇ διαιρετός κατά ὁ ποσός στιγμή καί μονή , ὁ μέν ἄθετος μονή ὁ δέ θετός στιγμή . ἔτι δέ ὁ μέν κατά ἀριθμός εἰμί εἷς , ὁ δέ κατά εἶδος , ὁ δέ κατά γένος , ὁ δέ κατά ἀναλογία , ἀριθμός μέν ὅς ὁ ὕλη εἷς , εἶδος δέ ὅς ὁ λόγος εἷς , γένος δέ ὅς ὁ αὐτός σχῆμα ὁ κατηγορία , κατά ἀναλογία δέ ὅσος ἔχω ὡς ἄλλος πρός ἄλλος . ἀεί δέ ὁ ὕστερος ὁ ἔμπροσθεν ἀκολουθέω , οἷος ὅσος ἀριθμός καί εἶδος εἷς , ὅσος δέ εἶδος οὐ πᾶς ἀριθμός · ἀλλά γένος πᾶς εἷς ὅσος καί εἶδος , ὅσος δέ γένος οὐ πᾶς εἶδος ἀλλά ἀναλογία · ὅσος δέ ἀνολογία οὐ πᾶς γένος . φανερός δέ καί ὅτι ὁ πολύς ἀντίκειμαι λέγω ὁ εἷς · ὁ μέν γάρ ὁ μή συνεχής εἰμί , ὁ δέ ὁ διαιρετός ἔχω ὁ ὕλη κατά ὁ εἶδος , ἤ ὁ πρῶτος ἤ ὁ τελευταῖος , ὁ δέ ὁ ὁ λόγος πολύς ὁ τίς εἰμί εἰμί λέγω .